Ajánlhatnám az emberit is, de jó kis erkölcsi vitát lehetne kezdeményezni azon, pontosan melyik faj híresebb az ígéretei betartásáról. A démonok gonosz, manipulatív lények, ezt aláírom, de az esetek többségében, bármily meglepő is, betartják a szavukat. Általában olyan, számukra kedvező üzleteket kötnek, hogy nincs abban semmi, ha teljesítik a másik fél kívánságát is. Persze akadnak kivételek, az emberek közt azonban mégis hétköznapivá vált a szabályok átformálása és mások átejtése, így kivételesen a démonvérre teszem a voksom.